Die wêreld in foto's – 27 Junie 2019 | Maroela Media
'n Westerse laagland-gorilla rus in die skaduwee op 'n warm en sonnige dag by die Praagse dieretuin in die Tsjeggiese Republiek. (Foto: Petr David Josek, AP)
Die hare van 'n merrie word mooi opgedoen deur haar eienaars op 'n stoetplaas in Wehrheim, naby Frankfurt, Duitsland. (Foto: Michael Probst, AP)
'n Agent van Geheime Dienste wag vir die aankoms van die Amerikaanse president Donald Trump by Osaka se Internasionale Lughawe in Osaka, Japan. Trump gaan die G20-beraad in dié stad bywoon. (Foto: Jae C Hong, AP)
'n Foto wat die Londen-stadion se veld onthul. Die Londen-stadion gaan hierdie naweek sy Europese debuut maak wanneer die New York Yankees die Boston Red Sox gaan aanvat. (Foto: Frank Augstein, AP)
'n Lugfoto van tente by die Glastonbury-fees se kampeerterrein by die Worthy-plaas in Somerset, Engeland. Hierdie vyfdaagse kuns- en musiekfees het amptelik afgeskop met duisende mense wat hierdie Somerset-plaas in 'n stad omskep. (Foto: Aaron Chown, AP)
My vraag is hoe kry jy jou tent weer as jy die konserte by Glastonbury bygweoon het en 'n paar sopies in het